
	ΣΥΝΟΨΗ ΦΕΚ 5130 τ. Β’ 10.09.2024
Δικαιολόγηση απουσιών:οδηγίες προς γονείς/κηδεμόνες



Η αποδελτίωση του ΦΕΚ 5130 τ. Β’  έχει σκοπό να διευκολύνει την ανάγνωσή του. Σε καμία περίπτωση δεν αντικαθιστά το Φύλλο Εφημερίδος της Κυβερνήσεως καθώς περιέχει υποσύνολο των διατάξεών του. Επιλέχθηκαν τα χωρία που δίνουν απαντήσεις στις πιο συχνές απορίες. Έχει ληφθεί υπόψη η τροποποίηση ΦΕΚ 55803 τ. Β’.
[image: Question mark - Free communications icons]Ποιες απουσίες θεωρούνται αδικαιολόγητες και λαμβάνονται υπόψη στον χαρακτηρισμό φοίτησης;
ΚΕΦΑΛΑΙΟ Ε’ Φοίτηση μαθητών/τριών - Άρθρο 20 Φοίτηση
Θεωρείται αδικαιολόγητη και λαμβάνεται υπόψη στον χαρακτηρισμό φοίτησης απουσία από 
· μη προσέλευση (αριθμούνται ανά μία (1) για κάθε διδακτική ώρα),
· καθυστερημένη προσέλευση μετά την είσοδο του/της εκπαιδευτικού εντός της αίθουσας, 
· πολιτιστικές ή αθλητικές εκδηλώσεις που πραγματοποιούνται στο πλαίσιο του ωρολογίου προγράμματος του σχολείου,
· εορταστικές επετειακές εκδηλώσεις του σχολείου,
· εκδρομές, αν οι μαθητές/τριες δεν παραμείνουν στο σχολείο προκειμένου  να  παρακολουθήσουν  το ειδικά  διαμορφωμένο  ωρολόγιο πρόγραμμα.
· μη συμμετοχή σε σχολικές δραστηριότητες (ορισμένες με απόφαση του Συλλόγου Διδασκόντων/ουσών)
Θεωρείται αδικαιολόγητη η απουσία από
· περίπατο χωρίς χρήση μεταφορικού μέσου: θεωρείται απουσία από όλα τα ωριαία μαθήματα που προβλέπει το ωρολόγιο πρόγραμμα την ημέρα της πραγματοποίησης του περιπάτου,

[image: Question mark - Free communications icons]Πώς και πότε δικαιολογούνται απουσίες λόγω ασθένειας;
ΚΕΦΑΛΑΙΟ Ε’ Φοίτηση μαθητών/τριών - Άρθρο 26 Ενημέρωση γονέων Υποχρεώσεις γονέων/κηδεμόνων/ασκούντων την επιμέλεια μαθητών/τριών που απουσιάζουν
Με τον όρο «Απουσίες λόγω ασθένειας» αναφερόμαστε σε απουσίες που μπορούν να δικαιολογηθούν, με βάση το «ΚΕΦΑΛΑΙΟ Ε’ Φοίτηση μαθητών/τριών - Άρθρο 26 Ενημέρωση γονέων Υποχρεώσεις γονέων/κηδεμόνων/ασκούντων την επιμέλεια μαθητών/τριών που απουσιάζουν», ως εξής:
Ο γονέας/κηδεμόνας κάθε μαθητή/τριας που απουσίασε για λόγους υγείας από το Σχολείο περισσότερο από δύο (2) ημέρες, είναι υποχρεωμένος/η 
· να προσκομίσει ο/η ίδιος/α, 
· ή να αποστείλει ηλεκτρονικά 
το αργότερο μέχρι και τη δέκατη (10) εργάσιμη ημέρα από την επιστροφή του/της μαθητή/τριας στο Σχολείο, βεβαίωση
· δημόσιου νοσηλευτικού ιδρύματος,
· ή ιδιωτικού νοσηλευτικού ιδρύματος, 
· ή οποιουδήποτε ιδιώτη γιατρού, 
που να πιστοποιεί το είδος και τη διάρκεια της ασθένειας. Η βεβαίωση αυτή μπορεί να χρησιμεύσει ως δικαιολογητικό για τις αντίστοιχες απουσίες. Κανένα δικαιολογητικό υποβαλλόμενο εκπρόθεσμα δεν γίνεται δεκτό. Κάθε ιατρική βεβαίωση υποβάλλεται με αίτηση και καταχωρίζεται στο πρωτόκολλο απαραιτήτως.
Για τη δικαιολόγηση απουσιών μέχρι δύο συνεχόμενων (2) ημερών λόγω 
· ασθένειας 
· ή άλλων σοβαρών οικογενειακών λόγων 
[bookmark: _GoBack]αρκεί  υπεύθυνη  δήλωση  του  γονέα/κηδεμόνα (συνυποβάλλεται και αίτηση, η οποία καταχωρίζεται στο πρωτόκολλο απαραιτήτως) και 
· προσκομίζεται από τον ίδιο/τη ίδια, 
· ή αποστέλλεται ηλεκτρονικά (ψηφιακά υπογεγραμμένη) 
σε αποκλειστική προθεσμία δέκα (10) εργάσιμων ημερών μετά τη επάνοδο του/της μαθητή/τριας στο Σχολείο. 
Με τον τρόπο αυτό τα ως άνω πρόσωπα (γονείς / κηδεμόνες) μπορούν να δικαιολογήσουν τις απουσίες μέχρι 5 (πέντε) ημέρες συνολικά για όλο το διδακτικό έτος.
[image: Question mark - Free communications icons]Πώς γίνεται η διαχείριση μιας αίτησης δικαιολόγησης απουσιών μέσω ηλεκτρονικού ταχυδρομείου;
Στην περίπτωση αποστολής της αίτησης μέσω ηλεκτρονικού ταχυδρομείου αυτή οφείλει να είναι ψηφιακά υπογεγραμμένη:
· η Δ/νση του σχολείου ελέγχει τη γνησιότητα της ψηφιακής υπογραφής
[image: Question mark - Free communications icons]Πώς και πότε δικαιολογούνται απουσίες από γονείς / κηδεμόνες για λόγους πλην ασθένειας;
Με τον τρόπο που ήδη αναφέρθηκε οι γονείς / κηδεμόνες μπορούν να δικαιολογήσουν απουσίες για «άλλους σοβαρούς οικογενειακούς λόγους» με υπεύθυνη δήλωση.
[image: Question mark - Free communications icons]Πόσες απουσίες επιτρέπονται;
ΚΕΦΑΛΑΙΟ Ε’ Φοίτηση μαθητών/τριών - Άρθρο 25 Χαρακτηρισμός φοίτησης / συνέπειες
Η φοίτηση όλων των μαθητών/τριών χαρακτηρίζεται ως επαρκής ή ανεπαρκής με βάση το γενικό σύνολο των απουσιών που σημειώθηκαν κατά τη διάρκεια του διδακτικού έτους.
Επαρκής χαρακτηρίζεται η φοίτηση μαθητών/τριών εφόσον
· το σύνολο των απουσιών που σημειώθηκαν, ανεξάρτητα από τον λόγο στον οποίο οφείλονται, δεν υπερβαίνει τις πενήντα (50),
· το σύνολο των απουσιών δεν υπερβαίνει τις εκατό δεκατέσσερις (114), από τις οποίες οι πάνω από τις πενήντα (50) οφείλονται σε ασθένεια ή είναι δικαιολογημένες, δηλαδή
· απουσίες για τις οποίες οι γονείς / κηδεμόνες ακολούθησαν τη διαδικασία δικαιολόγησης για «άλλους σοβαρούς οικογενειακούς λόγους» με Υπεύθυνη Δήλωση,
· απουσίες για τις οποίες οι γονείς / κηδεμόνες ακολούθησαν τη διαδικασία δικαιολόγησης για «ασθένεια» με Υπεύθυνη Δήλωση,
· απουσίες για τις οποίες οι γονείς / κηδεμόνες ακολούθησαν τη διαδικασία δικαιολόγησης για «ασθένεια» με Ιατρική Βεβαίωση.
Σε κάθε άλλη περίπτωση η φοίτηση χαρακτηρίζεται ανεπαρκής.
Σημειώνονται τα εξής:
1. Οι απουσίες που από τη φύση τους είναι δικαιολογημένες  βάση του ΦΕΚ 5130 τ. Β’ 10.09.2024 Άρθρο 21 π.χ. αιμοδοσία, μέλη Εθνικών Ομάδων, ειδικοί λόγοι υγείας κ.λπ. δεν συμμετέχουν στον χαρακτηρισμό φοίτησης.
[image: Question mark - Free communications icons]Τι συμβαίνει με τις ενδιάμεσες απουσίες - μεμονωμένες ή συνεχείς;
ΚΕΦΑΛΑΙΟ Ε’ Φοίτηση μαθητών/τριών - Άρθρο 26 Ενημέρωση γονέων Υποχρεώσεις γονέων/κηδεμόνων/ασκούντων την επιμέλεια μαθητών/τριών που απουσιάζουν
Δεν θεωρούνται δικαιολογήσιμες απουσίες[footnoteRef:1], μεμονωμένες ή συνεχείς, όταν πραγματοποιούνται χωρίς την άδεια του/της Διευθυντή/ντριας σε ώρες του ημερήσιου προγράμματος λειτουργίας του Σχολείου. [1:  Με την έννοια της προοπτικής δικαιολόγησης, π.χ. ο μαθητής/τρια αποχωρεί από τη σχολική μονάδα για ιατρικό ραντεβού την 2η διδακτική ώρα και επιστρέφει την 6η διδακτική ώρα (ή δεν επιστρέφει). Οι απουσίες είναι δικαιολογήσιμες μόνο αν προϋπήρξε άδεια του Διευθυντή/ντριας. Στην δικαιολόγηση «αποδίδεται» ολόκληρη ημέρα ακόμη κι αν η απουσία με άδεια είχε διάρκεια μίας (1) διδακτικής ώρας.] 

Όταν  πραγματοποιούνται  επαναλαμβανόμενες  απουσίες σε ώρες του ημερήσιου προγράμματος (συμπεριλαμβανομένης της πρώτης ή τελευταίας ώρας), μεμονωμένες ή συνεχείς, χωρίς την άδεια του/της Διευθυντή/ντριας του σχολείου, αναζητούνται οι λόγοι και πραγματοποιούνται ενέργειες παιδαγωγικού χαρακτήρα ανάλογα με την περίπτωση.

